যুগের সঙ্গে তাল মিলিয়ে কোন কোন পণ্য বাংলাদেশের বাজাররে উন্মুক্ত করার পরিকল্পনা রয়েছে তাদের তা জানতে চাইলে টনিক ডিউ সে প্রসঙ্গে বলেন,‘আমাদের আরো পরিকল্পনা রয়েছে যে, ব্রডব্যান্ড ইন্টারনেট ও বিদ্যুৎবিহীন নজরদারী ক্যামেরা সিস্টেম উন্মুক্ত করার। প্রতিটি ক্যামেরাতে থাকবে আলাদা ব্যাকআপ সিস্টেম ও জিএমএম সিম সিস্টেম। এই পদ্ধতিতে জিএসএম সিমের মাধ্যমে ফোরজি নেটওয়ার্ক কানেক্ট হবে এবং ডিভিআর বক্স ছাড়াই আলাদা এসএসডি কার্ডে তথ্য জমা হবে। কোন ব্যবহারকারী চাইলে ভিন্ন উপায়েও তাদের তথ্য সংগ্রহ করতে পারবে এবং নজরদারীও করতে পারবে। এছাড়াও আমরা এআই টেকনোলজি নিয়ে কাজ করছি। এআই টেকনোলজির মাধ্যমে নজরদারীর বিভিন্ন তথ্য সংরক্ষণ পর্যবেক্ষণ করা সম্ভব হবে। হোম সিকিউরিটি নিয়েও আমরা কাজ করছি। ইতোমধ্যে আমরা অনেক দূর এগিয়েও গিয়েছি হোম সিকিউরিটি নিয়ে।’